สำนักวิชาพยาบาลศาสตร์ มหาวิทยาลัยแม่ฟ้าหลวง

สำนักวิชาพยาบาลศาสตร์ มหาวิทยาลัยแม่ฟ้าหลวง (อังกฤษ:  School of Nursing, Mae Fah Luang University) จัดตั้งขึ้นเมื่อวันที่ 15 ธันวาคม 2549 นับเป็นสำนักวิชาลำดับที่ 9 ของมหาวิทยาลัยแม่ฟ้าหลวง และเป็นสำนักวิชาพยาบาลศาสตร์ที่จัดตั้งขึ้นเป็นลำดับที่ 18 ของประเทศไทย สำนักวิชาพยาบาลศาสตร์ มหาวิทยาลัยแม่ฟ้าหลวง เป็นสถาบันการศึกษาพยาบาลศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับประกาศนียบัตร และระดับปริญญาตรี 

** ประวัติ**
สำนักวิชาพยาบาลศาสตร์ มหาวิทยาลัยแม่ฟ้าหลวงมีความเชื่อว่าสุขภาพเป็นมิติที่มีความสำคัญยิ่งต่อคุณภาพชีวิตของประชาชน บุคลากรทางสุขภาพโดยเฉพาะอย่างยิ่งผู้ประกอบวิชาชีพการพยาบาลและการผดุงครรภ์ มีบทบาทสำคัญในการให้บริการสุขภาพที่จะทำให้การพัฒนาคุณภาพชีวิตบรรลุเป้าหมาย โดยพยาบาลต้องมีความรู้ความสามารถ มีคุณธรรม จริยธรรม ในการพัฒนาสุขภาพของประชาชนให้ดีที่สุดภายใต้สภาวะแวดล้อมที่อยู่อาศัย และสถานที่ทำงานของผู้ใช้บริการในการช่วยเหลือบุคคล กลุ่มบุคคล ครอบครัว และชุมชน โดยการสร้างเสริมสุขภาพการป้องกันโรคและการบาดเจ็บการรักษาพยาบาล และการฟื้นฟูสภาพผู้เจ็บป่วย ผู้พิการ หรือผู้ที่อยู่ในระยะสุดท้ายของชีวิต การปกป้องสิทธิประโยชน์ของผู้ใช้บริการ การสร้างสิ่งแวดล้อมที่ปลอดภัย การมีส่วนร่วมในการวิจัย การกำหนดนโยบาย และระบบการจัดการการดูแลสุขภาพเพื่อให้ผู้ป่วย และผู้ใช้บริการได้รับการดูแลอย่างเป็นองค์รวม และต่อเนื่อง
การผลิตพยาบาลให้มีความรู้ ความสามารถดังกล่าว ผู้เรียนจำเป็นต้องเรียนรู้ และเข้าใจคนในลักษณะองค์รวม ซึ่งมีภูมิปัญญา มีศักยภาพ มีเกียรติ และศักดิ์ศรี นำไปสู่การเสริมสร้างพลังอำนาจให้บุคคล กลุ่มบุคคล ครอบครัว และชุมชน สามารถดูแลและพึ่งพาตนเองในเรื่องสุขภาพได้อย่างเต็มศักยภาพ การเรียนการสอนจึงมุ่งให้ผู้เรียนเป็นศูนย์กลางภายใต้สิ่งแวดล้อมที่เอื้อให้ผู้เรียนสามารถพัฒนาความคิดอย่างมีวิจารณญาณ สามารถพัฒนาทักษะในการเรียนรู้ด้วยตนเองตลอดชีวิต สามารถทำงานในบทบาทของตนเองและร่วมกับเจ้าหน้าที่สุขภาพอื่น ๆ ประสานงาน และจัดการระบบสุขภาพที่มีความสลับซับซ้อน มีความยืดหยุ่น สามารถปรับตัวต่อความเปลี่ยนแปลง และความหลากหลายทางวัฒนธรรม ได้อย่างเหมาะสมและมีความสุข
สำนักวิชาพยาบาลศาสตร์ มหาวิทยาลัยแม่ฟ้าหลวง ได้รับอนุมัติให้จัดตั้งโดยสภามหาวิทยาลัยแม่ฟ้าหลวง เมื่อวันที่ 15 ธันวาคม 2549 เพื่อเฉลิมพระเกียรติ และสืบสานพระราชปณิธานของสมเด็จพระศรีนครินทราบรมราชชนนี ซึ่งเคยทรงศึกษาวิชาชีพการพยาบาล และตลอดพระชนม์ชีพได้ทรงปฏิบัติพระราชกรณียกิจในการพัฒนาสุขภาพอนามัย และคุณภาพชีวิตของประชาชนชาวไทยอย่างต่อเนื่อง โดยเฉพาะประชาชนผู้ยากไร้และด้อยโอกาส

**ทำเนียบคณบดี**

**หลักสูตรที่เปิดสอน**

**สาขาวิชา**
สำนักวิชาพยาบาลศาสตร์ มหาวิทยาลัยแม่ฟ้าหลวง แบ่งออกเป็น 5 กลุ่มสาขาวิชา ได้แก่- กลุ่มสาขาวิชาการพยาบาลเด็กและวัยรุ่น- กลุ่มสาขาวิชาการพยาบาลมารดาทารกและการผดุงครรภ์- กลุ่มสาขาวิชาสุขภาพจิตและการพยาบาลจิตเวช- กลุ่มสาขาวิชาการพยาบาลผู้ใหญ่และผู้สูงอายุ- กลุ่มสาขาวิชาการพยาบาลชุมชน

**ฝ่ายวิชาการ/สำนักงาน**
ปัจจุบันสำนักวิชาพยาบาลศาสตร์ มหาวิทยาลัยแม่ฟ้าหลวง มีฝ่ายวิชาการ/สำนักงานดังนี้- ศูนย์เสริมศึกษาและสาธิตทางการพยาบาล- สำนักงานฝ่ายจัดการทั่วไป

**การรับรองสถาบัน**
สำนักวิชาพยาบาลศาสตร์ มหาวิทยาลัยแม่ฟ้าหลวง เป็นสถาบันพยาบาลที่เปิดสอนมานานกว่า 14 ปีได้รับการรับรองจาก สภาการพยาบาลอย่างต่อเนื่อง ล่าสุดสภาการพยาบาลมีการตรวจเยี่ยมสถาบัน มีมติเห็นชอบให้รับรองสถาบัน 5 ปี ตั้งแต่ปีการศึกษา  2561-2565 (ข้อมูล ณ วันที่ 16 ธันวาคม 2562) ซึ่งได้รับการรับรอง 5 ปี 

**ดูเพิ่ม**
 โรงพยาบาลศูนย์การแพทย์มหาวิทยาลัยแม่ฟ้าหลวง- มหาวิทยาลัยแม่ฟ้าหลวง- รายชื่อคณะพยาบาลศาสตร์ในประเทศไทย

**อ้างอิง**

**แหล่งข้อมูลอื่น**
  เว็บไซต์โรงพยาบาลศูนย์การแพทย์มหาวิทยาลัยแม่ฟ้าหลวง date=2020-02-10 -  เว็บไซต์มหาวิทยาลัยแม่ฟ้าหลวง- เว็บไซต์สำนักวิชาพยาบาลศาสตร์ มหาวิทยาลัยแม่ฟ้าหลวง
2549
หมวดหมู่:คณะพยาบาลศาสตร์ในประเทศไทย
หมวดหมู่:มหาวิทยาลัยแม่ฟ้าหลวง